text: Udskældt dyrehave åbner 
  23 april 2012 kl. 13.55
  Klelund Plantage åbner søndag - for en enkelt dag - og inviterer til Skovens Dag især for børnefamilier.
  Klelund Plantage, der ejes af LEGO-arvingen Sofie Kirk Kristiansen, har været voldsomt kritiseret for at få særstatus af politikerne og for at indhegne et stort stykke natur, der ellers kunne være fuldt offentligt tilgængeligt.
  
  Årligt arrangement
  Det bliver som en del af Skovens Dag, der holdes med en lang række arrangementer over hele landet. 
  - Vi vil gerne gøre denne dag til et årligt tilbagevendende arrangement, siger Sofie Kirk Kristiansen.
  
  Lyt og lær 
  På dagen vil der være en række aktiviteter bl.a. noget om krondyrenes biologi og levemåder. Man kan lave en hjorte-amulet i gevirværkstedet og lære om, hvad man brugte hjortens gevir til i gamle dage. Lytte og lære om hjortens brøl. Finde ud af hvad krondyr spiser. Gætte en lort. Og gætte på hvordan krondyrenes unger ser ud.
  